CELEX: 62017TN0107
Language: et
Date: 2017-02-16 00:00:00
Title: Kohtuasi T-107/17: 16. veebruaril 2017 esitatud hagi – Steinhoff jt versus EKP

24.4.2017   
            
            
               ET
            
            
               Euroopa Liidu Teataja
            
            
               C 129/24
            
         16. veebruaril 2017 esitatud hagi – Steinhoff jt versus EKP
   (Kohtuasi T-107/17)
   (2017/C 129/37)
   Kohtumenetluse keel: saksa
   
      Pooled
   
   
      Hagejad: Frank Steinhoff (Hamburg, Saksamaa), Ewald Filbry (Dortmund, Saksamaa), Vereinigte Raiffeisenbanken Gräfenberg-Forchheim-Eschenau-Heroldsberg eG (Gräfenberg, Saksamaa), Werner Bäcker (Rodgau, Saksamaa), EMB Consulting SE (Mühltal, Saksamaa) (esindaja: advokaat O. Hoepner)
   
      Kostja: Euroopa Keskpank
   
      Nõuded
   
   Hagejad paluvad mõista kostjalt välja järgmised summad koos jooksvale baasintressimäärale lisanduva 5-protsendipunktilise intressiga alates hagi kostjale kättetoimetamisest:
   
               —
            
            
               hagejale 1: 314 000 eurot;
            
         
               —
            
            
               hagejale 2: 54 950 eurot;
            
         
               —
            
            
               hagejale 3: 2 355 000 eurot;
            
         
               —
            
            
               hagejale 4: 303 795 eurot;
            
         
               —
            
            
               – hagejale 5: 750 460 eurot.
            
         
      Väited ja peamised argumendid
   
   Käesolevas kahju hüvitamise hagis väidavad hagejad, et kostja on rikkunud oma kohustust, kuna 17. veebruari 2012. aasta seisukohas Kreeka riigi emiteeritud ja tagatud väärtpaberite kohta (CON/2012/12) ei ole tõendatud, et Kreeka riigi võla kavandatav ümberstruktureerimine väärtpaberite kohustusliku ümbervahetamise teel seaduse 4050/2012 alusel on õigusvastane.
   Hagi põhjenduseks esitavad hagejad neli väidet.
   
               1.
            
            
               Esimene väide: Tõendamata on kohustusliku ümberstruktureerimise lubamatus, arvestades põhimõtet pacta sunt servanda, kuna muutmist puudutavaid tingimusi ei saa õiguspäraselt tagantjärgi lisada olemasolevale riigilaenukokkuleppele.
            
         
               2.
            
            
               Teine väide: Tõendamata on see, et Kreeka kavandatav seadus toob kohustusliku ümbervahetamise kehtestamise tõttu kaasa sundvõõrandamise, ilma et seaduses endas oleks ette nähtud kohane hüvitis, mistõttu on tõendamata ka Euroopa Liidu põhiõiguste harta artikli 17 lõike 1 teise lause rikkumine.
            
         
               3.
            
            
               Kolmas väide: Tõendamata on ELTL artikli 63 rikkumine.
            
         
               4.
            
            
               Neljas väide: Tõendamata on ELTL artikli 124 rikkumine.